Նշենք, որ Հայաստանի զարգացման առաջնային գրավականներից մեկը փոխլրացնող արտաքին քաղաքականությունն է՝ Մոսկվա, Վաշինգտոն, Բրյուսել վեկտորներով միահյուսված։ Ավելացնենք նաև, որ արժեքների դավանումն ու արտաքին կողմնորոշումը բոլորովին տարբեր բաներ են։ Լինել Ռուսաստանի դաշնակիցը չի նշանակում չլինել եւրոպական արժեքների կրող։ Վստահաբար, քաղաքակրթական ու մշակութային տեսանկյուններից Հայաստանը եւրոպական պետություն է։ Հայ հանրույթի մեջ վառ է հելլենիզմի, Քրիստոնեության և լուսավորականության արժեքային ժառանգականությունը։